CELEX: 62019TN0857
Language: bg
Date: 2019-12-13 00:00:00
Title: Дело T-857/19: Жалба, подадена на 13 декември 2019 г. — Dehousse/Съд на Европейския съюз

24.2.2020   
            
            
               BG
            
            
               Официален вестник на Европейския съюз
            
            
               C 61/50
            
         
      Жалба, подадена на 13 декември 2019 г. — Dehousse/Съд на Европейския съюз
      (Дело T-857/19)
      (2020/C 61/64)
      Език на производството: френски
      
         Страни
      
      
         Жалбоподател: Franklin Dehousse (Брюксел, Белгия) (представители: L. Levi и S. Rodrigues, avocats)
      
         Ответник: Съд на Европейския съюз
      
         Искания
      
      Жалбоподателят моли Общия съд:
      
                  —
               
               
                  да обяви настоящата жалба за допустима и основателна;
               
            
                  —
               
               
                  да отмени обжалваното решение;
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      В подкрепа на жалбата срещу решението на секретаря на Съда на Европейския съюз от 14 октомври 2019 г. относно мярка за изпълнение на решение от 20 септември 2019 г., Dehousse/Съд на Европейския съюз (T-433/17, EU:T:2019:632), жалбоподателят изтъква три основания:
      
                  1.
               
               
                  Първото е изведено от нарушение на член 266 ДФЕС, тъй като обжалваното решение не представлява подходяща мярка за изпълнение на решението, постановено по дело T-433/17, Dehousse/Съд на Европейския съюз.
               
            
                  2.
               
               
                  Второто е изведено от нарушение на решението на Съда от 2016 г. за достъп до административни документи, на член 15, параграф 3 ДФЕС и на член 42 от Хартата на основните права на Европейския съюз, в частност на достъпа до документи на институциите и на задължението за прозрачност.
               
            
                  3.
               
               
                  Третото е изведено от нарушение на член 41 от Хартата на основните права на Европейския съюз и по-конкретно на правото на добра администрация, включително задължението за излагане на мотиви.